ConseggioLigure/zenamt huggingface dataset:
Italiano: non c’era nessuno, tranne lui

Ligure: no gh’ea nisciun, feua che lê
Italiano: per fortuna oggi il mare è tranquillo

Ligure: pe fortuña ancheu o mâ o l’é carmo
Italiano: quel bambino è molto tranquillo

Ligure: quello figgeuo o l’é tanto paxo
Italiano: è un animale tranquillo, non aver paura

Ligure: a l’é unna bestia paxa, n’aggi poia
Italiano: oggi trapianto i pomodori

Ligure: ancheu tracianto e tomate
Italiano: ha trapiantato tutta la famiglia in Argentina

Ligure: o l’à traciantou tutta a famiggia in Argentiña
Italiano: un trapianto di rene

Ligure: un tracianto de ren
Italiano: hanno messo una trappola dietro la legnaia

Ligure: an misso unna ciappoa derê a-a legnæa
Italiano: i nemici avevano messo una trappola esplosiva sotto alla sabbia

Ligure: i nemixi aivan misso unna ciappoa esploxiva sotta à l’æña
Italiano: i banditi hanno teso un agguato al furgone

Ligure: i breganti an fæto unn’imboscadda a-o furgon
Italiano: la domanda era una trappola per metterlo alle strette

Ligure: a domanda a l’ea unna gazibba pe mettilo à sequæo
Italiano: il nonno ha messo una trappola per topi in cantina

Ligure: o messiavo o l’à misso un rattaieu inta cantiña
Italiano: la trappola si è chiusa quando il merlo è entrato

Ligure: l’inzegneuia a s’é serrâ quande o merlo o gh’é introu drento
Italiano: ha tratto una chiave dalla sua manica

Ligure: o l’à estræto unna ciave d’inta seu manega
Italiano: da qui si possono trarre delle lezioni

Ligure: de chì se peu trae de leçioin
Italiano: è trascorso più di un secolo ma quei due popoli si odiano ancora

Ligure: l’é passou ciù de un secolo ma quelli doî pòpoli se detestan ancon
Italiano: ho passato l’inverno in Argentina

Ligure: ò passou l’inverno in Argentiña
Italiano: abbiamo deciso di passare le vacanze in un paesino di montagna

Ligure: emmo deçiso de passâ e vacanse inte un paisetto de montagna
Italiano: ho trascurato i miei impegni

Ligure: ò trascuou i mæ impegni
Italiano: il calore del sole trasforma l’acqua in vapore

Ligure: o cado do sô o cangia l’ægua in vapô
Italiano: l’istruzione ha il potere di trasformare la vita delle persone

Ligure: l’instruçion a l’à o poei de cangiâ a vitta de persoñe
Italiano: il bruco si è trasformato in una bellissima farfalla

Ligure: a gatta a s’é cangiâ inte unna belliscima parpaggia
Italiano: se lo lasci esposto all’aria, il vino si trasformerà in aceto

Ligure: se ti ô lasci espòsto à l’äia, o vin o se cangià in axou
Italiano: stasera c’è la mia trasmissione preferita

Ligure: staseia gh’é a trasmiscion ch’a me piaxe de ciù
Italiano: quel camion trasporta salami di Sant’Olcese

Ligure: quello camio o pòrta di salammi de Sant’Orçeise
Italiano: gli infermieri hanno trasportato il malato e l’hanno portato a letto

Ligure: i infermê s’an camallou o maròtto e l’an portou in letto
Italiano: la tratta Genova-Torino

Ligure: a træta Zena-Turin
Italiano: la tratta degli schiavi

Ligure: a træta di scciavi
Italiano: il professore ha trattato l’argomento in modo approfondito

Ligure: o professô o l’à trattou l’argomento con attençion
Italiano: l’avvocato tratterà il risarcimento con la controparte

Ligure: l’avvocato o negoçià a refæta co-a controparte
Italiano: ti prego di trattare questo oggetto con cura

Ligure: m’arrecommando de trattâ st’oggetto con attençion
Italiano: il documentario tratta della vita negli abissi marini

Ligure: o documentäio o parla da vitta inti abimmi mæn
Italiano: è importante saper trattare con i clienti difficili

Ligure: l’é importante ëse boin à trattâ co-e casañe difficoltose
Italiano: si tratta del settimo attacco quest’anno contro la popolazione civile

Ligure: o l’é o setten attacco st’anno chì contra a popolaçion çivile
Italiano: si tratta di capire quale sia la strategia migliore

Ligure: l’é costion d’accapî quæ a segge a megio strategia
Italiano: la studiosa ha consultato un antico trattato di medicina del XVI secolo

Ligure: a studiosa a l’à consultou un antigo trattou de meixiña do secolo XVI
Italiano: le nazioni hanno firmato un trattato di pace

Ligure: e naçioin an firmou un trattou de paxe
Italiano: mi tratteneva per un braccio

Ligure: o me tegniva pe un brasso
Italiano: i poliziotti trattengono i sospetti

Ligure: i poliçiòtti tëgnan i sospetti
Italiano: non voglio trattenerti

Ligure: no veuggio tegnîte
Italiano: non riesco a trattenere le risate

Ligure: no arriëscio à tegnîme o rie
Italiano: ho provato a trattenere lo starnuto, ma non ci sono riuscita

Ligure: ò provou à tegnîme o stranuo, ma no ò posciuo
Italiano: domani travasiamo il vino

Ligure: doman stramuemmo o vin
Italiano: dopo la cena, ho travasato i pochi ravioli che erano rimasti in una ciotola più piccola

Ligure: dòppo a çeña, ò astreito i pöchi ravieu ch’ean arrestæ inte unna coppetta ciù picciña
Italiano: hanno preso una strada traversa per evitare il traffico

Ligure: an piggiou unna stradda traversa pe schivâ o trafego
Italiano: il faro era ben visibile al traverso di dritta

Ligure: o fanâ o se veddeiva ben a-o traverso de drita
Italiano: la barca filava veloce al traverso con mare calmo

Ligure: a barca a corriva lesta co-o vento à traverscia e o mâ carmo
Italiano: la macchina ha travolto cinque pedoni

Ligure: a machina a l’à misso sotta çinque pedoin
Italiano: la valanga ha travolto il gruppetto di sciatori

Ligure: a slaviña a l’à rebellou o fughetto de sciatoî
Italiano: l’ira l’ha travolta

Ligure: l’ia a l’à assobaccâ
Italiano: sono nata il tre dicembre

Ligure: son nasciua a-i trei de dexembre
Italiano: oggi è il tre marzo 1999

Ligure: ancheu l’é i trei de marso do 1999
Italiano: ci vediamo alle tre del pomeriggio

Ligure: se veddemmo à træ oe depoidisnâ
Italiano: tre giorni e tre ore

Ligure: trei giorni e træ oe
Italiano: prendi l’ascensore fino al tredicesimo piano

Ligure: piggia l’ascensô fin a-o trezzen cian
Italiano: il loro anniversario è il tredici marzo

Ligure: o seu anniversäio o l’é a-i trezze de marso
Italiano: durante il temporale il cagnolino tremava dalla paura

Ligure: durante a borrasca o cagnetto o tremmava da-a poia
Italiano: al solo pensiero dell’esame tremava dalla paura

Ligure: solo che de pensâ à l’examme o spellava da-a poia
Italiano: per domani volete le trenette o le trofie?

Ligure: pe doman voei e trenette ò e troffiette?
Italiano: i vagoni del treno vanno sulle rotaie

Ligure: i vagoin do treno van in scê colisse
Italiano: sono nato il trenta dicembre

Ligure: son nasciuo a-i trenta de dexembre
Italiano: è andato in tribunale a testimoniare

Ligure: o l’é anæto in tribunâ à fâ da testimònio
Italiano: ho preso un po’ di trippa dal mio macellaio di fiducia

Ligure: ò piggiou un pö de trippa da-o mæ maxellâ de confiansa
Italiano: per tritare la maggiorana io userei la mezzaluna

Ligure: pe tritollâ a persa mi addeuvieiva a mëzaluña
Italiano: metti l’aglio tritato in padella

Ligure: metti l’aggio tritollou inta poela
Italiano: le trofie al pesto sono un piatto tipico genovese

Ligure: e trofiette co-o pesto en unna pittansa tipica de Zena
Italiano: è rimasto solo più un pacco di trofie in dispensa

Ligure: l’é arrestou solo ciù un pacco de trofiette inta despensa
Italiano: i miei nonni lavavano le lenzuola nel trogolo in piazza

Ligure: i mæ messiavi lavavan i lençeu into treuggio in sciâ ciassa
Italiano: il fratello del mio vicino suona la tromba

Ligure: o fræ do mæ vexin o seunna a tromba
Italiano: la tromba daria ha causato molti danni e disagi

Ligure: a dragoña a l’à caxonou tanti danni e desaxi
Italiano: bisogna troncare questo ramo

Ligure: beseugna taggiâ sta ramma
Italiano: la sega gli ha troncato un dito

Ligure: a særa a gh’à arriondou un dio
Italiano: ha troncato con il fidanzato

Ligure: a l’à streppâ co-o galante
Italiano: ho paura che sia troppo tardi

Ligure: gh’ò poia che segge tròppo tardi
Italiano: non voglio pensarci troppo

Ligure: no veuggio pensâghe tròppo
Italiano: è fin troppo brava

Ligure: a l’é fiña tròppo brava
Italiano: questa focaccia al formaggio è troppo buona

Ligure: sta fugassa co-o formaggio a l’é davei boña
Italiano: se non la trovo, pazienza

Ligure: se no â treuvo, paçiensa
Italiano: quella promozione è senza dubbio una truffa

Ligure: quella promoçion a l’é sens’atro un sfrouxo
Italiano: volevano truffare quel signore, ma se n’è accorto

Ligure: voeivan truffâ quello scignoro, ma o se n’é accòrto
Italiano: c’è sempre qualcuno che prova a truffare

Ligure: gh’é delongo quarchedun ch’o preuva à truffâ
Italiano: ci hanno truffato un sacco di soldi

Ligure: n’an fummou un muggio de dinæ
Italiano: la truffatrice è riuscita a farsi dare tutti i dati bancari

Ligure: a truffadoa a l’é riescia à fâse dâ tutti i dæti bancäi
Italiano: e tu cosa vuoi?

Ligure: e ti cöse ti veu?
Italiano: tu cosa ci resti a fare qui?

Ligure: ti cöse ti gh’arresti à fâ chì?
Italiano: tu sì che canti bene

Ligure: ti scì che ti canti ben
Italiano: tu parli il genovese

Ligure: ti ti parli o zeneise
Italiano: il tubo dell’orto perde, lo puoi riparare?

Ligure: a cannâ de l’òrto a coa, ti peu dâghe recatto?
Italiano: non ci ho visto un tubo perché si era già fatto buio

Ligure: no gh’ò visto un açidente perché s’ea za fæto scuo
Italiano: tuffare le reti in mare

Ligure: bollâ e ræ in mâ
Italiano: ci tuffiamo in mare dagli scogli?

Ligure: se bollemmo in mâ da-i scheuggi?
Italiano: si è tuffata nelle sue braccia

Ligure: a s’é bollâ inte seu brasse
Italiano: il palazzo poggia su uno strato di tufo

Ligure: o palaçio o l’é appösou in scê un seu de tuvio
Italiano: ho piantato dei tulipani gialli nel vaso

Ligure: ò acciantou di tulipen giani into vaso
Italiano: da bambino ha avuto un brutto tumore al cervello, ma è sopravvissuto

Ligure: da figgeu o l’à avuo un brutto tumô a-o çervello, ma o l’é sopravisciuo
Italiano: te lo dico per il tuo bene

Ligure: t’ô diggo pe-o teu ben
Italiano: tuo suocero non mi sta molto simpatico

Ligure: teu seuxoo o no m’é guæi scimpatico
Italiano: le mie vacanze sono andate bene… e le tue?

Ligure: e mæ vacanse en anæte ben… e e teu?
Italiano: la tua è più bella della mia

Ligure: a teu a l’é ciù bella che a mæ
Italiano: ora che hai detto la tua, stai un po’ zitto!

Ligure: oua che t’æ dito a teu, stanni un pö sitto!
Italiano: sbatti il tuorlo con lo zucchero fino a farlo diventare chiaro

Ligure: batti o rosso d’euvo co-o succao fin à fâlo vegnî ciæo
Italiano: gli ospiti erano turbati dalla lite nata durante la cena

Ligure: i invitæ ean sciätæ da-a rattella stæta scciuppâ durante a çeña
Italiano: la presenza dell’ex fidanzato la turba visibilmente

Ligure: se vedde che a presensa do passou galante a â sciäta
Italiano: il politico è stato accusato di aver cercato di turbare le indagini

Ligure: o politico o l’é stæto accaxonou d’avei çercou de desturbâ e investigaçioin
Italiano: la sua voce turbata tradiva il suo stato d’ansia

Ligure: a seu voxe sciätâ a tradiva o seu stæto d’anscietæ
Italiano: il cielo era sereno, ma si è turbato nel pomeriggio

Ligure: o çê o l’ea sen, ma o s’é accabannou depoidisnâ
Italiano: le previsioni parlano di mare turbato per i prossimi giorni

Ligure: e previxioin parlan de mâ remesciou pe-i giorni che vëgnan
Italiano: c’era così tanto vento che le gocce d’acqua turbinavano nell’aria

Ligure: gh’ea mai tanto vento che e stisse d’ægua remoinavan inte l’äia
Italiano: il mare turchino brillava sotto il sole

Ligure: o mâ turchin o luxiva sott’a-o sô
Italiano: il turchino è spesso usato nella ceramica tradizionale

Ligure: o turchin o l’é de spesso addeuviou inte çeramiche tradiçionale
Italiano: ha visitato una città turca sul Bosforo

Ligure: o l’à vixitou unna çittæ turca in sciô Bòsforo
Italiano: due turche mi hanno spiegato l’usanza

Ligure: doe turche m’an spiegou a costummansa
Italiano: il turco è scritto con l’alfabeto latino

Ligure: o turco o l’é scrito con l’alfabeto latin
Italiano: parlo forse turco?

Ligure: parlo miga tedesco?
Italiano: quel paese vive di turismo

Ligure: quello paise o vive de turiximo
Italiano: la mia capa mi ha dato ancora il turno di notte, mannaggia!

Ligure: a mæ cappa a m’à dæto torna o turno de neutte, bellan!
Italiano: i giocatori, a turno, pescano una carta dal pozzo

Ligure: i zugoei, ciaschedun a-o seu gio, pescan unna carta da-o muggio
Italiano: gli operai portano la tuta blu

Ligure: i operäi pòrtan o tònni bleu
Italiano: si è messa la tuta da lavoro prima di entrare in officina

Ligure: a s’é missa o tònni primma d’intra inte l’offiçiña
Italiano: la legge garantisce la tutela dei minori

Ligure: a lezze a garantisce l’avvardo di menô
Italiano: vogliono tutelare la fauna selvatica

Ligure: veuan avvardâ a fauna sarvæga
Italiano: per tutelarsi ha voluto firmare un contratto chiaro

Ligure: pe avvardâse o l’à vosciuo firmâ un contræto ciæo
Italiano: tuttalpiù ci rimettiamo qualche euro

Ligure: tutt’a-o ciù ghe lascemmo quarche euro
Italiano: la conferenza durerà tuttalpiù un’ora

Ligure: a conferensa a duià unn’oa a-a ciù longa
Italiano: sono già pieno, tuttavia una fetta di torta la prendo lo stesso

Ligure: son za pin, però unna fetta de torta m’â piggio o mæximo
Italiano: era malato, tuttavia è venuto alla riunione

Ligure: con tutto ch’o l’ea mouto, o l’é vegnuo a-a reunion
Italiano: tuttavia, la situazione resta complicata

Ligure: con tutto, a scituaçion a l’arresta compricâ
Italiano: tutte le volte che vado al cinema, compro i popcorn

Ligure: tutte e vòtte che vaggo a-o cine, m’accatto i popcorn
Italiano: Marco e Lucia sono tutti e due appassionati di musica classica

Ligure: o Marco e a Luçia en tutti doî appascionæ de muxica clascica
Italiano: le chiavi sono tutte e due sul tavolo della cucina

Ligure: e ciave en tutte doe in sciâ töa da coxiña
Italiano: tutte e tre le sorelle hanno ereditato gli occhi verdi del padre

Ligure: tutte træ e seu an ereditou i euggi verdi do poæ
Italiano: abbiamo visto tutti e tre i musei in un pomeriggio

Ligure: emmo visto tutti trei i musëi inte un poidisnâ
Italiano: mia nonna andava in chiesa tutte le mattine

Ligure: mæ madonnâ a l’anava in gexa tutte e mattin
Italiano: la sua trattoria è conosciuta in tutta Genova

Ligure: a seu trattoria a l’é conosciua inte tutto Zena
Italiano: mia sorella chiama i miei genitori tutti i giorni

Ligure: mæ seu a l’acciamma i mæ genitoî tutti i giorni
Italiano: dopo l’incendio hanno perso tutto

Ligure: dòppo l’inçendio an perso tutto
Italiano: siamo tutti contenti per te

Ligure: semmo tutti contenti pe ti
Italiano: tutto intorno alla casa c’erano dei pioppi

Ligure: tutto d’in gio a-a cà gh’ea de arboe
Italiano: devo dire che, tutto sommato, le cavallette fritte non hanno un sapore così terribile

Ligure: te diò, à conti fæti e grillasse frite no an un gusto coscì tremendo
Italiano: a stomaco vuoto, un bicchierino di grappa è bastato a farmi ubriacare

Ligure: co-o steumago veuo, un cicchetto de rappa o l’é bastou pe fâme imbriægâ
Italiano: abbiamo deciso di non ubriacarci stasera

Ligure: emmo fissou de no imbriægâse staseia
Italiano: quando mi son alzato stamattina l’ubriacatura mi era passata

Ligure: quande son stæto sciù stamattin l’imbriegatua a m’ea passâ
Italiano: hanno multato il ragazzo per ubriachezza in luogo pubblico

Ligure: an dæto unna bolletta a-o zoveno pe imbriægatua inte un scito pubrico
Italiano: non sono manco le sette e sei già ubriaco?

Ligure: no l’é manco sett’oe e t’ê za imbriægo?
Italiano: un ubriaco si era addormentato sulla panchina

Ligure: un imbriægo o s’ea addormio in sciâ banchiña
Italiano: ubriaco fradicio, si è addormentato sul divano in salotto

Ligure: imbriægo marso, o s’é addormio in sciô sofà into sallon
Italiano: l’uccellatore preparava le reti prima dell’alba

Ligure: l’oxellou o l’inandiava e ræ primma do spægâ do sô
Italiano: nella carne all’uccelletto ci va la salvia

Ligure: inta carne à l’öxelletto ghe va a sarvia
Italiano: l’uccello si posa sull’albero

Ligure: l’öxello o se pösa in sce l’erbo
Italiano: il volo degli uccelli

Ligure: o xeuo di öxelli
Italiano: lo studente ha disegnato un uccello sul banco

Ligure: o studente o l’à disegnou un öxello in sciô banco
Italiano: ha ucciso l’animale per difendersi

Ligure: o l’à ammassou a bestia pe defendise
Italiano: l’uomo ha tentato di uccidersi

Ligure: l’òmmo o l’à çercou d’ammassâse
Italiano: l’uccisione è avvenuta durante la notte

Ligure: l’ammassamento o l’é intravegnuo inta neutte
Italiano: il francese è la lingua ufficiale della Francia

Ligure: o franseise o l’é a lengua offiçiâ da Fransa
Italiano: una comunicazione ufficiale del governo

Ligure: unna communicaçion offiçiâ do goerno
Italiano: un ufficiale dell’esercito

Ligure: un offiçiâ de l’armâ
Italiano: ho dimenticato il portafoglio in ufficio

Ligure: me son ascordou o portafeuggio in scagno
Italiano: lo conosci il direttore del mio ufficio?

Ligure: ti ô conosci o mæ direttô de scagno?
Italiano: il ministro è stato accusato di rivelazione di segreto d’ufficio

Ligure: o ministro o l’é stæto accaxonou de revelaçion de segretto d’offiçio
Italiano: devo consegnare i documenti all’ufficio personale

Ligure: devo consegnâ i documenti à l’offiçio do personale
Italiano: hanno celebrato l’ufficio funebre nella chiesa del paese

Ligure: an çelebrou l’offiçio da mòrti inta gexa do paise
Italiano: quando canto mi vibra l’ugola

Ligure: quande canto a me vibra a lunetta
Italiano: ce la farò ugualmente

Ligure: gh’â faiò pægio
Italiano: uh, questa puzza è disgustosa!

Ligure: peuh, sta spussa a mette angoscia!
Italiano: uh, non ti avevo visto arrivare

Ligure: ah, no t’aiva visto arrivâ
Italiano: la polizia ha fatto ulteriori controlli

Ligure: a poliçia a l’à fæto di atri contròlli
Italiano: hai sentito come tossisce ultimamente?

Ligure: t’æ sentio comm’a tosce de sti urtimi tempi?
Italiano: siamo arrivate ultime alla gara, ma siamo contente comunque

Ligure: semmo arrivæ urtime a-a regatta, ma semmo contente pægio
Italiano: questa è l’ultima volta che ti presto dei soldi

Ligure: sta chì a l’é l’urtima vòtta che t’impremuo di dinæ
Italiano: la presenza umana ha lasciato tracce ovunque

Ligure: a presensa umaña a l’à lasciou de marche da tutte e parte
Italiano: la natura umana è difficile da definire

Ligure: a natua de l’òmmo a l’é diffiçile da definî
Italiano: i robot hanno movimenti sempre più umani

Ligure: i robot an di movimenti sempre ciù umoen
Italiano: gli umani comunicano attraverso il linguaggio

Ligure: i òmmi communican pe mezo do lenguaggio
Italiano: le previsioni dicono che domani tornerà l’umido della settimana scorsa

Ligure: e previxoin dixan che doman vegnià torna l’umiditæ da settemaña passâ
Italiano: non mettere via la spugna se è ancora umida

Ligure: no stâ à mette via a sponzia s’a l’é ancon umida
Italiano: trovare un’idea è un conto, realizzarla è un altro paio di maniche

Ligure: trovâ unn’idea a l’é unna cösa, realizzâla o l’é un atro pâ de maneghe
Italiano: un bel giorno ha smesso di rispondere

Ligure: un bello giorno o l’à smisso de replicâ
Italiano: un giorno o l’altro dovremo affrontare il problema

Ligure: un giorno ò l’atro doviemo fâ fronte a-o problema
Italiano: ci vediamo verso l’una, va bene?

Ligure: se veddemmo pe unn’oa, va ben?
Italiano: mi hanno telefonato all’una di notte

Ligure: m’an ciammou à unn’oa da neutte
Italiano: l’una e mezza

Ligure: unn’oa e meza
Italiano: calma, facciamo una cosa alla volta!

Ligure: con carma, femmo cösa pe cösa!
Italiano: una volta il treno non arrivava fin qui

Ligure: unna vòtta o treno o no l’arrivava fin à chì
Italiano: una volta scesi dall’autobus, aspettatemi alla fermata

Ligure: stæti chinæ d’in sce l’autobo, aspëtæme da-a fermâ
Italiano: novembre è l’undicesimo mese dell’anno

Ligure: novembre o l’é l’unzen meise de l’anno
Italiano: qualcuno ha strappato l’undicesima pagina del libro

Ligure: quarchedun o l’à scciancou l’unzeña pagina do libbro
Italiano: la riunione è alle undici

Ligure: a riunion a l’é à unz’oe
Italiano: ci siamo unti con l’unguento

Ligure: se semmo onti con l’inguento
Italiano: i paesani avevano la terra nelle unghie

Ligure: i paisen aivan a tæra inte onge
Italiano: il biglietto è valido unicamente se è stato timbrato

Ligure: o biggetto o l’é valido solo che s’o l’é stæto bollou
Italiano: distribuisci la vernice in modo uniforme

Ligure: distribuisci a vernixe in mòddo uniforme
Italiano: l’Unione Europea promuove programmi di scambio culturale

Ligure: l’Union Europea a promeuve di programmi de scangio colturale
Italiano: studia medicina all’università

Ligure: a fa i studdi de mëxiña inte l’universcitæ
Italiano: ho pescato l’uno di picche

Ligure: ò piggiou l’un de spoæ
Italiano: mi serve un coltello per tagliare il pane

Ligure: me serve un cotello pe taggiâ o pan
Italiano: abbiamo preso una decisione importante

Ligure: emmo piggiou unna deçixon importante
Italiano: dammi uno dei tuoi fogli, per favore

Ligure: damme un di teu feuggi, pe piaxei
Italiano: ne prendo una a caso dalla scatola

Ligure: ne piggio uña abrettio da-a scaoa
Italiano: c’è uno che mi ha salutato per strada

Ligure: gh’é stæto un ch’o m’à saluou pe-a stradda
Italiano: ho fatto la torta pasqualina con le uova

Ligure: ò fæto a torta pasqualiña co-e euve
Italiano: non ho tanta fame, mi faccio un uovo al tegamino

Ligure: no ò tanta famme, me fasso un euvo into tianin
Italiano: a colazione ho fatto un uovo al tegamino

Ligure: pe colaçion ò fæto un euvo a-o tianetto
Italiano: mi sono mangiato una fetta di pane con due uova bazzotte

Ligure: m’ò mangiou unna fetta de pan con doe euve bazzanòtte
Italiano: aggiungi un uovo crudo all’impasto

Ligure: azzonzi un euvo fresco a-a pasta
Italiano: a colazione mi preparo sempre un uovo in camicia con una fetta di pane tostato

Ligure: pe colaçion me fasso delongo un euvo cheito con unna fetta de pan brustolio
Italiano: non puoi mica pranzare solo con un uovo sodo!

Ligure: no ti peu miga disnâ solo che con un euvo duo!
Italiano: ho mangiato due uova strapazzate con un po’ di spinaci al vapore

Ligure: ò mangiou doe euve remesciæ con un pö de spinasci a-o vapô
Italiano: il trasporto urbano è gestito dal comune

Ligure: o traspòrto urban o l’é gestio da-o commun
Italiano: il colore dell’urina può cambiare con la dieta

Ligure: o cô de l’oeña o peu cangiâ co-a dieta
Italiano: sai usare il computer?

Ligure: t’ê bon à deuviâ o computer?
Italiano: sono scarpe che usa malvolentieri per paura di rovinarle

Ligure: en de scarpe ch’o l’addeuvia mävoentea pe-a poia d’arroinâle
Italiano: preferisco usare l’olio d’oliva al burro

Ligure: m’é ciù cao addeuviâ l’euio d’oiva che o butiro
Italiano: non ho ancora usato l’abbonamento della piscina

Ligure: no ò ancon addeuviou l’abbonamento da pisciña
Italiano: come si usa, ho rivolto le mie condoglianze al vedovo

Ligure: comme se fa inte sti caxi, ò fæto e condolianse a-o vidoo
Italiano: nella mia famiglia la domenica a pranzo si usava uscire a mangiare

Ligure: inta mæ famiggia pe-o disnâ da domenega gh’ea l’andio d’anâ à mangiâ feua de casa
Italiano: l’usciere controlla chi entra e chi esce dall’edificio

Ligure: o portê o contròlla chi intra e chi sciòrte da-o palaçio
Italiano: dopo una giornata di lavoro, ho bisogno di uscire e prendere un po’ d’aria

Ligure: dòppo unna giornâ de travaggio, ò beseugno de sciortî e de piggiâ un pö d’äia
Italiano: tuo fratello è appena uscito di casa

Ligure: teu fræ o l’é tòsto sciortio d’in cà
Italiano: gli attori uscirono sulla scena a salutare il pubblico

Ligure: i attoî en sciortii in sciô parco pe saluâ o pubrico
Italiano: l’acqua esce dal rubinetto

Ligure: l’ægua a sciòrte da-o bronzin
Italiano: era un complimento che esce dal cuore

Ligure: o l’ea un comprimento ch’o sciòrte d’into cheu
Italiano: quando uscirà il prossimo libro della saga?

Ligure: quande sciortià o pròscimo libbro da saga?
Italiano: è già uscito il nuovo modello di iPhone?

Ligure: l’é za sciortio o neuvo modello d’iPhone?
Italiano: con gli amici di Alessia non esco più, sono antipatici

Ligure: co-i amixi da Alescia no ghe sciòrto ciù, en refuoxi
Italiano: se domani esci con gli altri, salutameli e divertitevi!

Ligure: se doman ti sciòrti co-i atri, dagghe i mæ salui e demoæve!
Italiano: si è lasciata due settimane fa col fidanzato e sta già uscendo con un nuovo ragazzo

Ligure: a s’é lasciâ co-o galante che l’é doe settemañe e a parla za con un atro zoveno
Italiano: da dove ti escono certe idee?

Ligure: de donde te sciòrte feua de idee pæge?
Italiano: appena ha sentito quella frase, è uscita dai gangheri

Ligure: comm’a l’à sentio quella frase, a l’é anæta feua de cascia
Italiano: cerchiamo di non uscire dal seminato, per piacere

Ligure: ammiemmo de no anâ feua de carrezzâ, pe piaxei
Italiano: è caduto e ha cominciato ad uscirgli il sangue dal naso

Ligure: o l’é cheito e l’é comensou à avvenâseghe o sangue da-o naso
Italiano: non escono più insieme da tempo, si sono lasciati

Ligure: l’é za do tempo che no se parlan ciù, s’en lasciæ
Italiano: ricorda che l’uso corretto degli strumenti è fondamentale

Ligure: arregòrdite che a boña utilizzaçion di instrumenti a l’é fondamentale
Italiano: è vietato l’uso del cellulare in classe

Ligure: l’é proibio addeuviâ o telefonin in classe
Italiano: hanno perso l’uso della parola dopo l’incidente

Ligure: an perso l’uso da poula dòppo l’açidente
Italiano: ha l’uso esclusivo del locale

Ligure: o l’à l’uso escluxivo do locale
Italiano: l’uso quotidiano rende il gesto automatico

Ligure: a prattica cotidiaña a rende o gesto automatico
Italiano: è un uso antico della mia città

Ligure: a l’é unna costummansa antiga da mæ çittæ
Italiano: questo uso si è mantenuto nel tempo

Ligure: sta costummansa a s’é mantegnua co-o tempo
Italiano: ha l’uso di alzarsi presto

Ligure: o l’à l’andio d’ïsâse fito
Italiano: ho preso l’uso di andare a camminare ogni giorno

Ligure: ò piggiou l’andio d’anâ à camminâ tutti i giorni
Italiano: i giovani sotto ai 30 anni possono usufruire della palestra gratuitamente

Ligure: i zoveni sott’a-i 30 anni peuan vaise da palestra de badda
Italiano: ci sono cinque nuovi utenti

Ligure: gh’é çinque neuve casañe
Italiano: a settembre si raccoglie l’uva nelle vigne

Ligure: de settembre s’arrecheugge l’uga inte vigne
Italiano: ho aggiunto un po’ d’uvetta all’impasto

Ligure: ò azzonto un pö d’ughetta a-a pasta
Italiano: quest’anno non riusciamo ad andare in vacanza al mare

Ligure: st’anno chì no gh’â femmo à anâ in vacansa in sciâ mæña
Italiano: io e il mio fidanzato ci prendiamo le vacanze assieme

Ligure: mi e o mæ galante se piggemmo e vacansa insemme
Italiano: Vado è vicino a Bergeggi

Ligure: Voæ o l’é vexin à Berzezzi
Italiano: il ministro ha dato una risposta vaga, senza dettagli

Ligure: o ministro o l’à dæto unna respòsta inçerta, sensa detaggi
Italiano: si vedeva una figura vaga nella nebbia

Ligure: se veddeiva unna figua vaga inta negia
Italiano: i vagoni della metropolitana sono più piccoli di quelli del treno

Ligure: i vagoin da metropolitaña en ciù piccin de quelli do treno
Italiano: d’estate andiamo in villeggiatura per la val d’Aveto

Ligure: de stæ anemmo in villezzo sciù pe l’Aveto
Italiano: Sant’Olcese e Manesseno sono due paesi della val Polcevera

Ligure: Sant’Orçeise e Manessen en doî paixi da Ponçeivia
Italiano: Gaetano abita a Voltri, ma parla nel dialetto della val Polcevera

Ligure: o Gaitan o stà à Votri, ma o parla da Ponçeivia
Italiano: oggi ho rischiato di finire sotto a due valanghe mentre sciavo

Ligure: ancheu ò cointou à finî sotta à doe slaviñe tanto che sciava
Italiano: il vento soffia nel golfo di Valencia

Ligure: o vento o sciuscia into gorfo de Valençia
Italiano: mia cugina è una valente pittrice

Ligure: mæ coxa a l’é unna pittoa bulla
Italiano: questo quadro non vale molto

Ligure: sto quaddro o no vâ guæi
Italiano: quella moneta antica vale una fortuna

Ligure: quella monæa antiga a vâ unna fortuña
Italiano: le sue parole valgono poco

Ligure: e seu poule contan pöco
Italiano: il suo parere vale più di quello degli altri

Ligure: o seu pai o conta ciù de quello di atri
Italiano: la legge vale su tutto il territorio nazionale

Ligure: a lezze a vâ in sce tutto o territöio naçionale
Italiano: quello che hai detto vale anche per te

Ligure: quello che t’æ dito o vâ pe ti ascì
Italiano: quanto vale il sette di quadri?

Ligure: quant’o vâ o sette de dinæ?
Italiano: quell’operazione mi è valsa una discreta somma

Ligure: quell’operaçion a m’à reiso unna bella somma
Italiano: quel lavoro gli è valso la promozione

Ligure: quello travaggio o gh’à procuou a promoçion
Italiano: per il trasloco si è valso dell’aiuto di amici

Ligure: pe-o stramuo o s’é servio de l’aggiutto di amixi
Italiano: non vale la pena discutere per una sciocchezza

Ligure: non gh’é a breiga de rattellâse pe unna focciara
Italiano: è una fatica che vale la pena fare, secondo me

Ligure: o l’é un giamin che gh’é a breiga de fâlo, mæ pai
Italiano: le foglie di valeriana rossa si possono aggiungere all’insalata

Ligure: e feugge da bazzaña sarvæga se peuan azzonze à l’insalatta
Italiano: questo biglietto è ancora valido?

Ligure: sto bigetto o l’é ancon valido?
Italiano: i cittadini validi sono obbligati a arruolarsi

Ligure: i çitten validi en obrigæ à arrollâse
Italiano: avevo la valigia già pronta

Ligure: aiva a valixe za inandiâ
Italiano: Borgo Fornari, Ronco Scrivia e Isola del Cantone sono tre paesi situati lungo la valle Scrivia

Ligure: o Borgo, Ronco e l’Isoa en trei paixi che s’attreuvan longo a Screia
Italiano: un filosofo di valore

Ligure: un filòsofo de valô
Italiano: la medaglia al valore

Ligure: a medaggia a-o valô
Italiano: il valore di un barile di petrolio

Ligure: o prexo de un barî de petròlio
Italiano: la nuova linea ferroviaria ha valorizzato l’intera area

Ligure: a neuva stradda ferrâ a l’à valorizzou tutta l’äia
Italiano: bisogna che lavoriamo sulla valorizzazione di questo patrimonio

Ligure: beseugna che travaggemmo in sciâ valorizzaçion de sto patrimònio
Italiano: sono andati a predicare il vangelo

Ligure: son anæti à predicâ l’evangëio
Italiano: il Vangelo secondo Marco

Ligure: l’Evangëio segondo Marco
Italiano: l’estratto di vaniglia è un ingrediente essenziale per la pasticceria

Ligure: l’estræto de vanilia o l’é un ingrediente primmäio pe-a pastissaia
Italiano: guarda sempre al proprio vantaggio

Ligure: a l’ammia delongo a-o seu avvantaggio
Italiano: vanta continuamente l’intelligenza dei suoi figli

Ligure: o l’avvanta delongo l’intelligensa di seu figgi
Italiano: può vantare una lunga esperienza nel settore

Ligure: o peu avvantâ unna longa esperiensa into settô
Italiano: sua zia ha passato la serata a vantarsi delle sue nobili origini

Ligure: seu lalla a l’à passou a seiaña à fâ bombæa de seu reixe patriçie
Italiano: si vantano di casa loro

Ligure: s’avvantan de cà seu
Italiano: invece di lavorare passa il tempo a vantarsi

Ligure: incangio de travaggiâ o passa o tempo à avvantâse
Italiano: le sue vanterie hanno stancato tutti

Ligure: e seu palaçiate an ascidiou tutti
Italiano: non lo dico per vanto, ma quella soluzione l’avevo proposta io

Ligure: no ô diggo pe avvantâme, ma quella soluçion l’aiva propòsta mi
Italiano: quel museo è il vanto della città

Ligure: quello museo o l’é l’orgheuggio da çittæ
Italiano: uno dei vanti dell’hotel è la vista sul mare

Ligure: un di meiti de l’abergo a l’é a vista in sciô mâ
Italiano: il vapore saliva dalla pentola

Ligure: o vapô o montava da-a pugnatta
Italiano: il vapore era già partito

Ligure: o vapô o l’ea za partio
Italiano: da martedì, tempo variabile su tutta la penisola italiana

Ligure: da mätesdì, tempo variabile in sce tutta a penisoa italiaña
Italiano: genovese, monegasco, tabarchino e spezzino sono varianti del ligure

Ligure: zeneise, monegasco, tabarchin e spezzin en varietæ ligure
Italiano: il capitano mi ha chiesto di calcolare la variazione della bussola

Ligure: o capitanio o m’à domandou de carcolâ a variaçion da buscioa
Italiano: ce n’è una gran varietà

Ligure: ghe n’é unna gran varietæ
Italiano: questa varietà di mela mi piace

Ligure: sta smersa de mei a me gusta
Italiano: uno spettacolo vivace e vario ha intrattenuto il pubblico

Ligure: un spettacolo vivo e variezzou o l’à demoou o pubrico
Italiano: il suo stile è vario, mescola generi diversi

Ligure: o seu stilo o l’é variezzou, o mesccia ciù de un genere
Italiano: il clima è vario da una regione all’altra

Ligure: o climma o l’é despægio da unna region à l’atra
Italiano: i risultati sono stati vari a seconda delle condizioni

Ligure: i resultati son stæti despægi à segonda de condiçioin
Italiano: abbiamo discusso di vari argomenti

Ligure: emmo parlou de ciù de un argomento
Italiano: il testo presenta vari errori di ortografia

Ligure: o testo o presenta tanti erroî d’ortografia
Italiano: sul balcone ho un vasetto di rosmarino

Ligure: in sciô poggiölo ò un vasetto de romanin
Italiano: ho comprato un vasetto di miele biologico al mercato

Ligure: ò accattou unn’arbanella d’amê biològico a-o mercou
Italiano: il cameriere ci ha portato le tazzine sul vassoio

Ligure: o camê o n’à portou e cicchette in sciô cabarê
Italiano: i viaggiatori incontrarono un vasto deserto

Ligure: i viægiatoî an intoppou un vasto deserto
Italiano: ve l’abbiamo già detto, ma non ci avete ascoltato!

Ligure: ve l’emmo za dito, ma no n’ei dæto a mente!
Italiano: ve la compro io la macchina nuova

Ligure: v’â catto mi a machina neuva
Italiano: volete andarvene?

Ligure: voei anâvene?
Italiano: prendetevelo, signora maestra

Ligure: scià s’ô pigge, sciâ meistra
Italiano: non immischiatevene per favore, professore

Ligure: scià no se n’inmesce pe piaxei, professô
Italiano: ve lo darò domani, signor De Franchi

Ligure: ô daiò à voscià doman, sciô De Franchi
Italiano: qui ve ne sono due

Ligure: chì ghe n’é doî
Italiano: sono vecchi amici, dai tempi della scuola

Ligure: son amixi d’antigo, da-i tempi da scheua
Italiano: da qui si vede un panorama stupendo

Ligure: de de chì se vedde un panorama mäveggioso
Italiano: non si vede un accidenti

Ligure: no se vedde un bellicite
Italiano: lo sai chi ho visto oggi?

Ligure: ti ô sæ chi ò visto ancheu?
Italiano: sono anni che non ci vediamo

Ligure: l’é di anni che no se veddemmo
Italiano: allora ci vediamo giovedì?

Ligure: aloa se veddemmo zeuggia?
Italiano: l’ho fatto solo per vedere cos’avrebbe detto

Ligure: l’ò fæto solo che pe vedde cös’o l’avieiva dito
Italiano: non vedi com’è abbattuto?

Ligure: no ti veddi comm’o l’é abbacioccou?
Italiano: dobbiamo vedere se funziona

Ligure: emmo da vedde s’o fonçioña
Italiano: non vedo perché dovrei agire diversamente

Ligure: no veddo percöse mai doviæ fâ despægio
Italiano: vedi com’è stato semplice?

Ligure: t’æ visto comme l’é stæto façile?
Italiano: andare a vedere una mostra

Ligure: anâ à vedde un’espoxiçion
Italiano: il vampiro non può vedersi nello specchio

Ligure: o vampiro o no peu veddise into spegio
Italiano: ci vediamo domani da Carlo

Ligure: se veddemmo doman da-o Carlo
Italiano: sono due mesi che si vedono e non hanno detto niente ai genitori

Ligure: l’é doî meixi che se parlan e no an dito ninte a-i pænti
Italiano: il capitano ha messo un marinaio in vedetta

Ligure: o capitanio o l’à misso un mainâ in vixia
Italiano: la vedetta si è addormentata e non ha visto i nemici

Ligure: a guardia a s’é addormia e a no l’à visto i nemixi
Italiano: durante la veglia hanno raccontato storie di famiglia

Ligure: durante a veggia an contou de stöie de famiggia
Italiano: ho un angelo che veglia su di me

Ligure: ò un angeo ch’o veggia in sce de mi
Italiano: sembra che ci sia un veicolo fermo che blocca entrambe le corsie

Ligure: pâ che ghe segge un mezzo fermo ch’o blòcca tutte doe e corscie
Italiano: la canzone è stata un veicolo di protesta durante gli anni del regime

Ligure: a canson a l’é stæta un veicolo de protesta inti anni do regime
Italiano: la spia versò una boccetta di veleno nel vino

Ligure: o spion o l’à versou un flacon de teuscego into vin
Italiano: quelle bacche sono velenose

Ligure: quelle ballette en teusceghe
Italiano: il veliero era in alto mare da due giorni

Ligure: o velê o l’ea à l’amâ che l’ea doî giorni
Italiano: hai dei pantaloni di velluto?

Ligure: t’æ de braghe de velluo?
Italiano: questo treno giapponese è il più veloce al mondo

Ligure: sto treno giaponeise o l’é o ciù lesto a-o mondo
Italiano: quel calciatore ha dei riflessi molto veloci

Ligure: quello zugou da ballon o l’à di reflesci ben ben lesti
Italiano: cammina veloce, che la riunione comincia tra 2 minuti!

Ligure: cammiña a-a spedia, che a riunion a comensa de chì à 2 menuti!
Italiano: per arrivare in tempo è andata veloce come il vento in autostrada

Ligure: pe arrivâ à tempo a l’é anæta comme o scento in sce l’autostradda
Italiano: lei si alza velocemente e gli dà un’occhiata sorpresa

Ligure: lê a stà sciù avviou e a ghe dà unn’euggiâ sorpreisa
Italiano: dalle parole si è passati velocemente ai fatti

Ligure: da-e poule s’é passæ avviou a-i fæti
Italiano: il falco pellegrino vola con gran velocità

Ligure: o farco peregrin o xeua con gran lestixe
Italiano: la luce viaggia con una velocità di trecentomila chilometri al secondo

Ligure: a luxe a viægia con unna velocitæ de trexentomia chillòmetri a-o segondo
Italiano: mi ha venduto i suoi libri dell’università

Ligure: a m’à venduo i seu libbri de l’universcitæ
Italiano: il fruttivendolo vende le mele

Ligure: o besagnin o vende e meie
Italiano: non mi fido perché vendi sempre frottole

Ligure: no me fio perché ti conti delongo de micce
Italiano: il giocatore s’è venduto agli avversari

Ligure: o zugou o s’é venduo a-i avversäi
Italiano: mi spiace, ma abbiamo deciso di non vendere più a credito

Ligure: me rincresce, ma emmo stabilio de no vende ciù in crensa
Italiano: in quel negozio si vende al dettaglio

Ligure: inte quella butega se vende à menuo
Italiano: cercano partner affidabili per vendere all’ingrosso in Europa

Ligure: çercan di conlaboratoî da poeise fiâ pe vende à l’ingròsso in Euröpa
Italiano: quei truffatori hanno provato a vendermi lucciole per lanterne

Ligure: quelli truffadoî an provou à fâme vedde bisce e baggi
Italiano: ho venduto l’auto per quattro soldi, tanto non la usavo più

Ligure: ò venduo a machina pe sette, tanto no â deuviava ciù
Italiano: finalmente avremo la nostra vendetta!

Ligure: dòppo tanto aviemo a nòstra vendetta!
Italiano: abbiamo messo in vendita la casa

Ligure: emmo misso in vendia a casa
Italiano: venerdì 5 ottobre 1989

Ligure: venardì a-i 5 d’ottobre do 1989
Italiano: venerdì mattina vado dal dottore

Ligure: venardì a-a mattin vaggo da-o mego
Italiano: il venerdì santo ci sarà una processione

Ligure: o venardì santo ghe saià unna proçescion
Italiano: ha una casa in Veneto

Ligure: a l’à unna casa in Veneto
Italiano: era venuto a Sestri per cercare lavoro

Ligure: o l’ea vegnuo à Sestri à çercâse un travaggio
Italiano: ve l’ho già detto, con voi non vengo

Ligure: ve l’ò za dito, con viatri no ghe vëgno
Italiano: siamo venuti di buon’ora per trovare un posto per piantare l’ombrellone

Ligure: semmo vegnui de bonn’oa pe attrovâ un pòsto pe acciantâ o päsô
Italiano: quando vieni a trovarmi?

Ligure: quande ti vëgni à trovâme?
Italiano: mi viene in mente mio zio

Ligure: o me vëgne in cheu mæ barba
Italiano: da dove viene quel rumore?

Ligure: de dond’o ne vëgne quello son?
Italiano: questo vaso viene da Cipro

Ligure: sto vaso o ne vëgne da Çipri
Italiano: quanto viene questa scultura di bronzo?

Ligure: quant’a vëgne sta scurtua de bronzo?
Italiano: quanto vengono le banane dal fruttivendolo?

Ligure: quante vëgnan e bananne da-o besagnin?
Italiano: i fiori vengono dati alla gente

Ligure: e scioî son dæte a-e gente
Italiano: la madre viene portata all’ospedale

Ligure: a moæ a vëgne portâ à l’uspiâ
Italiano: finalmente siamo venuti a capo della situazione!

Ligure: dòppo tanto semmo vegnui a-o cavo da scituaçion!
Italiano: siamo venuti a conoscenza dei fatti solo ieri sera

Ligure: semmo vegnui à conosce i fæti solo vëi seia
Italiano: è ora di smettere di discutere e di venire ai fatti

Ligure: l’é l’oa de ciantâla de discorrî e de vegnî a-o fæto
Italiano: per favore, venga al punto!

Ligure: pe piaxei, scià vëgne a-o fæto!
Italiano: stavano per venire alle mani, ma li hanno separati

Ligure: ean in scî pissi de dâse, ma î an spartii
Italiano: mi è venuto il ghiribizzo di tagliarmi i capelli cortissimi

Ligure: m’é sätou i scripixi de taggiâme i cavelli curtiscimi
Italiano: appena ho visto quella foto, mi sei venuto in mente proprio tu

Ligure: comme ò visto quella föto, ti m’ê vegnuo in mente pròpio ti
Italiano: non mi viene in mente come si chiama quel posto

Ligure: no me vëgne in cheu comm’o se ciamma quello pòsto
Italiano: è venuta meno per il caldo

Ligure: gh’é vegnuo da patî pe-o cado
Italiano: il coraggio gli venne meno all’ultimo momento

Ligure: o cheu o gh’é mancou à l’urtimo
Italiano: è una tradizione che è venuta meno negli ultimi anni

Ligure: a l’é unna tradiçion ch’a s’é ammermâ inti urtimi anni
Italiano: mi credi capace di venir meno alla mia parola?

Ligure: ti te creddi che segge bon à mancâ a-a poula dæta?
Italiano: non posso crederci che sia già passato un ventennio

Ligure: no pòsso creddighe che segge za passou vint’anni
Italiano: abbiamo il vento in poppa

Ligure: gh’emmo o vento in poppa
Italiano: oggi soffia un vento freddo da nord

Ligure: ancheu sciuscia un vento freido da-o nòrd
Italiano: il vento debole non bastava a gonfiare le vele

Ligure: o vento mòllo o no l’ea abasta pe insciâ e veie
Italiano: la ventola dell’aria condizionata fa tanto rumore

Ligure: a ventoela de l’äia condiçionâ a fa tanto sciato
Italiano: mia bisnonna mangiava anche il ventriglio dei polli

Ligure: mæ besava a mangiava fiña o pevê di pollastri
Italiano: era brava, ma veramente brava

Ligure: a l’ea brava, ma brava in davei
Italiano: io, veramente, non voglio farlo

Ligure: à dî a veitæ, mi no veuggio fâlo
Italiano: l’hai detto veramente o stavi scherzando?

Ligure: ti l’æ dito pe da bon ò pe burla?
Italiano: il carabiniere scrive il verbale

Ligure: o carabinê o scrive o verbale
Italiano: la maglietta verde di cotone è mica la tua?

Ligure: o mariölo verde de coton o l’é miga o teu?
Italiano: le persiane verdi hanno un bel contrasto con il bianco delle pareti della casa

Ligure: e giöxie verde an un bello contrasto co-o gianco de miage da cà
Italiano: la nonna ha fatto i taglierini verdi

Ligure: a madonnâ a l’à fæto i taggiæn verdi
Italiano: le banane sono ancora verdi

Ligure: e bananne son ancon verde
Italiano: è diventato verde quando ha sentito quella notizia

Ligure: o l’é vegnuo verde comm’o l’à sentio quella neuva
Italiano: la sua giacca verde spiccava nella folla

Ligure: o seu giachê verde o resätava tra e gente
Italiano: appena scatta il verde, possiamo attraversare

Ligure: comme parte o verde, poemmo traversâ
Italiano: il maglione verde bottiglia era in saldo

Ligure: o maggion verde bottigia o l’ea in rebasso
Italiano: il velluto del suo vestito aveva un riflesso verdognolo

Ligure: o velluo do seu vestî o l’aiva unna tonalitæ verdexiña
Italiano: se vuoi restare in buona salute, mangia le verdure

Ligure: se ti veu arrestâ in sanitæ, mangia e verdue
Italiano: ogni mattina passo dal verduraio

Ligure: tutte e mattiñe passo da-o besagnin
Italiano: la verduraia del mercato offre sempre verdure a buon prezzo

Ligure: a besagniña do mercou a l’òffre delongo de verdue à bon patto
Italiano: voglio sapere la verità

Ligure: veuggio savei a veitæ
Italiano: mi sento un verme per averti mentito

Ligure: me sento un bastardo pe aveite mentio
Italiano: alcuni formaggi liguri hanno i vermi

Ligure: çerti formaggi liguri an i sätæli
Italiano: quella mela è mezza marcia, ha il verme

Ligure: quello mei o l’é mezo marso, o l’à o babòllo
Italiano: il verniciatore indossava la mascherina per proteggersi dai vapori

Ligure: o vernixou o portava a mascheriña pe protezise da-i vapoî
Italiano: ho imparato a memoria solo il primo verso

Ligure: ò impreiso a-a memöia solo che o primmo verso
Italiano: una preghiera in versi

Ligure: unna preghea in versci
Italiano: sei capace a imitare il verso del gufo?

Ligure: t’ê bon à fâ o verso do dugo?
Italiano: il verso di un animale

Ligure: o verso de unna bestia
Italiano: ci credo che il telecomando non funziona, ci hai messo le pile nel verso sbagliato!

Ligure: m’ô creddo che o telecommando o no fonçioña, ti gh’æ misso e pille into verso sbaliou!
Italiano: camminano verso la porta di San Bernardino

Ligure: cammiñan verso a pòrta de San Benardin
Italiano: l’ultima vertebra si collega all’osso sacro

Ligure: l’urtima vertebra a se connette à l’òsso sacro
Italiano: la mia compagna d’università ha subito un trauma vertebrale in un incidente

Ligure: a mæ compagna d’universcitæ a l’à patio un trauma a-e vertebre inte un açidente
Italiano: la causa che verte tra i condomini concerne le spese di manutenzione dell’ascensore

Ligure: a quæla ch’a pende tra i condòmini a l’à da fâ co-e speise de manutençion de l’ascensô
Italiano: la lite tra i quattro fratelli verte sulla divisione dell’eredità

Ligure: a rattella tra i quattro fræ a l’à da fâ co-a divixon de l’ereditæ
Italiano: indossava una veste da camera di seta rossa

Ligure: a portava unna röba da camia de sæa rossa
Italiano: li puoi vestire tu i bambini oggi?

Ligure: ti î peu vestî ti i figgeu ancheu?
Italiano: preferisce vestire capi casual piuttosto che giacca e cravatta

Ligure: gh’é ciù cao portâ di vestî casual ciufito che giachê e crovata
Italiano: non m’importa nulla di vestire alla moda, voglio stare comodo!

Ligure: no m’impòrta ninte de vestîme a-a mòdda, veuggio stâ ben!
Italiano: vestiti, che bisogna uscire!

Ligure: vestite, che beseugna sciortî!
Italiano: mi sono vestita con un bel vestito marrone

Ligure: me son vestia con unna bella röba marròn
Italiano: la mamma veste sempre i due gemelli uguali

Ligure: a moæ a veste delongo i doî binelli de pægio
Italiano: non possiamo vestirci uguali per la festa!

Ligure: no poemmo vestîse de pægio pe-a festa!
Italiano: è passato un gruppo di scolari vestiti uguali

Ligure: l’é passou un gruppo de scoläi vestii de pægio
Italiano: per il matrimonio di sua sorella si è vestita a festa con un elegante abito blu

Ligure: pe-o sposaliçio de seu seu a s’é vestia da-e feste con unna röba bleu elegante
Italiano: si veste a lutto da quando è morta sua moglie

Ligure: o se veste co-o desmuo da che l’é mòrto seu moggê
Italiano: attento che il vestito non si strappi su quel chiodo

Ligure: ammia che o vestî o no se sguare in sce quell’aguo
Italiano: si era comprata un bel vestito per l’estate

Ligure: a s’ea accattâ unna bella röba pe-a stæ
Italiano: le vetrate colorate della cattedrale creano un’atmosfera magica

Ligure: e veddræ de tanti coî do dòmmo crean unn’atmosfera magica
Italiano: il vetro si rompe facilmente se cade

Ligure: o veddro o se rompe comme ninte s’o cazze
Italiano: quella bottiglia è fatta di vetro riciclato

Ligure: quella bottiggia a l’é fæta de veddro reçiclou
Italiano: il vetro della finestra si è incrinato

Ligure: o veddro do barcon o s’é avvenou
Italiano: ho comprato una lampada in vetro colorato artigianale

Ligure: ò accattou unna lampa de veddro à coî artexanâ
Italiano: la porta del bagno è fatta di vetro smerigliato

Ligure: a pòrta do bagno a l’é fæta de veddro giassou
Italiano: il vetro stampato lascia passare la luce ma oscura la vista

Ligure: o veddro ondezzou o lascia passâ a luxe ma o l’appaña a vista
Italiano: vi conosce da quando era bambino

Ligure: o ve conosce da ch’o l’ea figgeu
Italiano: il padrone mi ha incaricato di venirvi a prendere

Ligure: o baccan o m’à incarregou de vegnîve à piggiâ
Italiano: ve l’hanno già detto?

Ligure: ve l’an za dito?
Italiano: voglio darvi un consiglio

Ligure: veuggio dâve un conseggio
Italiano: mi scusi signor Parodi, non vi ho visto!

Ligure: scià me scuse sciô Parödi, voscià no l’ò visto!
Italiano: voglio dirvi un segreto, don Matteo

Ligure: veuggio dî un segretto à voscià, præ Mattê
Italiano: vi fermerete per pranzo, signora Doria?

Ligure: scià s’affermià pe disnâ, sciâ Döia?
Italiano: ho scelto la mia via

Ligure: ò çernuo o mæ cammin
Italiano: Bruna è sulla buona via per diventare un bravo medico

Ligure: a Bruña a l’é in sciô bon cammin pe vegnî unna brava mega
Italiano: è la via principale della città

Ligure: a l’é a stradda prinçipâ da çittæ
Italiano: hanno pulito tutte le vie del centro storico

Ligure: an nettezzou tutte e stradde da çittæ vegia
Italiano: il museo è in via Balbi, al numero 10

Ligure: o museo o l’é in stradda Balbi, a-o numero 10
Italiano: hanno portato via quello che potevano

Ligure: an portou via quello che poeivan
Italiano: vai via, non voglio avere più nulla a che fare con te!

Ligure: vanni via, no veuggio avei ciù ninte da fâ con ti!
Italiano: l’unica via di scampo era tuffarsi nel fiume

Ligure: a sola mainea de sciortîne a l’ea bollâse into sciumme
Italiano: mi sembrava una crisi senza via di scampo

Ligure: a me paiva unna crixi sensa remedio
Italiano: il corteo passerà per la via maestra

Ligure: o cortezzo o passià pe-a stradda meistra